CELEX: 32022D0302(01)
Language: ro
Date: 2022-02-24 00:00:00
Title: Decizia Consiliului din 24 februarie 2022 de adoptare a poziției Consiliului privind proiectul de buget rectificativ nr. 1 al Uniunii Europene pentru exercițiul financiar 2022 2022/C 102/03

2.3.2022   
               
               
                  RO
               
               
                  Jurnalul Oficial al Uniunii Europene
               
               
                  C 102/3
               
            
         DECIZIA CONSILIULUI
         din 24 februarie 2022
         de adoptare a poziției Consiliului privind proiectul de buget rectificativ nr. 1 al Uniunii Europene pentru exercițiul financiar 2022
         (2022/C 102/03)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106A,
         având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (1), în special articolul 44,
         întrucât:
         
                     —
                  
                  
                     bugetul Uniunii pentru exercițiul financiar 2022 a fost adoptat definitiv la 24 noiembrie 2021 (2);
                  
               
                     —
                  
                  
                     la 28 ianuarie 2022, Comisia a înaintat o propunere care conținea proiectul de buget rectificativ nr. 1 la bugetul general pentru exercițiul financiar 2022;
                  
               
                     —
                  
                  
                     adoptarea comunicării privind ajustarea cadrului financiar multianual și adoptarea prezentului buget rectificativ nr. 1 la bugetul general pentru exercițiul financiar 2022 sunt condiții necesare pentru punerea în aplicare în 2022 a tuturor programelor care nu au fost adoptate în 2021, prin plata primei tranșe a angajamentelor bugetare și prin plata prefinanțării în cadrul acestor programe. Toate cele 27 de state membre sunt vizate de acest exercițiu de reprogramare. Consiliul trebuie să adopte fără întârziere poziția sa privind proiectul de buget rectificativ nr. 1 la bugetul general pentru exercițiul financiar 2022, ceea ce ar face posibilă evitarea unor întârzieri suplimentare în punerea în aplicare a programelor. Prin urmare, este adecvat să se prevadă o excepție de la termenul de opt săptămâni menționat la articolul 4 din Protocolul nr. 1 privind rolul parlamentelor naționale în Uniunea Europeană, anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice,
                  
               DECIDE:
         
            Articol unic
            Poziția Consiliului privind proiectul de buget rectificativ nr. 1 al Uniunii Europene pentru exercițiul financiar 2022 a fost adoptată la 24 februarie 2022.
            Textul integral poate fi accesat pentru consultare sau descărcare pe site-ul Consiliului: http://www.consilium.europa.eu/
         
         
            Adoptată la Bruxelles, 24 februarie 2022.
            
               
                  Pentru Consiliu
               
               
                  Președintele
               
               A. PANNIER-RUNACHER
            
         
         
            (1)  JO L 193, 30.7.2018, p. 1.
         
            (2)  JO L 45, 24.2.2022, p. 1.